rejauldu/bengali-wikipedia huggingface dataset:
আল-ফারুক মসজিদ যুক্তরাষ্ট্রের জর্জিয়ার আটলান্টায় অবস্থিত একটি মসজিদ। ১৯৮০ সালে প্রতিষ্ঠিত এই মসজিদটি দক্ষিণ-পূর্ব আমেরিকার অন্যতম বৃহত্তম মসজিদ। আটলান্টার হোম পার্কে অবস্থিত বর্তমান ভবনটির কাজ ২০০৮ সালে শেষ হয়।   ইতিহাস  জর্জিয়া ইনস্টিটিউট অফ টেকনোলজির (জর্জিয়া টেক) শিক্ষার্থীসহ শহরটিতে দক্ষিণ এশিয়ার মুসলমানদের ক্রমবর্ধমান জনসংখ্যার কারণে ১৯৮০ সালে আটলান্টায় আল-ফারুক মসজিদটি প্রতিষ্ঠিত হয়। এটি ছিল শহরের প্রথম সংখ্যাগরিষ্ঠ অভিবাসী মসজিদ, যদিও তখন শহরটিতে আফ্রিকান-আমেরিকান মুসলমানদের জন্য বেশ কয়েকটি মসজিদ ছিল। এটি জর্জিয়ার টেকের নিকটবর্তী হোম পার্কে প্রতিষ্ঠিত হয়। পরবর্তীতে মসজিদটি একটি কবরস্থান প্রতিষ্ঠা করে এবং ১৯৯০ সালে একটি কে-৮ স্কুল এবং ১৯৯২ সালে ইসলামী পড়াশোনার উপর কেন্দ্র করে আরেকটি স্কুল চালু করে। আল-ফারুক পরে জর্জিয়ার নরক্রসে একটি অনুমোদিত মসজিদ প্রতিষ্ঠা করেন।  ১৯৯৯ সালে মসজিদটিতে বেশ কয়েকটি বড় সংস্কার করা হয় এবং ২০০৩ সালে নতুন মসজিদ ভবনের নির্মাণকাজ শুরু হয়। এই ভবনটি ২০০৮ সালে সম্পূর্ণ হয় এবং এর নির্মাণব্যয় ছিল ১০ মিলিয়ন মার্কিন ডলার। নতুন ভবনে দুইটি তামার গম্বুজ রয়েছে যা জেরুজালেমের কুব্বাত আস-সাখরার কথা স্মরণ করিয়ে দেয় এবং আনুমানিক ৫,০০০ মানুষের স্থান সংকুলান হয়। এছাড়াও নতুন অষ্টভূজাকৃতির ভবনটিতে একটি লম্বা মিনার ও মাশরাবিয়া-আবৃত বারান্দা রয়েছে। ২০১৫ সালের হিসেবে, মসজিদটির জুমার নামাজে গড়ে প্রায় ১০০০ জন অংশগ্রহণ করে।   তথ্যসূত্র    গ্রন্থপুঞ্জি               বহিঃসংযোগ       বিষয়শ্রেণী:যুক্তরাষ্ট্রের মসজিদ বিষয়শ্রেণী:১৯৮০-এ প্রতিষ্ঠিত ইসলামি সংগঠন বিষয়শ্রেণী:২০০৮-এ সম্পন্ন মসজিদ বিষয়শ্রেণী:১৯৮০-এ জর্জিয়া (মার্কিন অঙ্গরাজ্যে) প্রতিষ্ঠিত
আমীরুল ইসলাম (জন্ম ৭ এপ্রিল ১৯৬৪, ঢাকা) বাংলাদেশের একজন শিশুসাহিত্যিক, যিনি ২০০৬ সালে বাংলা একাডেমি পুরস্কার লাভ করেন। তাকে বলা হয় আধুনিক বাংলা শিশু সাহিত্যের রূপকার। দীর্ঘ ত্রিশ বছর ধরে লিখছেন ছোটদের জন্য।   ব্যক্তিগত জীবন   আমীরুল ইসলামের জন্ম ৭ এপ্রিল ১৯৬৪, লালবাগ ঢাকায়। তার পিতা প্রয়াত সংবাদকর্মি সাইফুর রহমান এবং মা আনজিরা খাতুন। তার বড় চাচা হাবীবুর রহমান ছিলেন খ্যাতিমান শিশুসাহিত্যিক। ছেলেবেলায় পরিবারের সবাই তাকে ডাকত টুলু নামে। পরিবার ও বন্ধুমহলে তিনি এখনও ওই নামেই পরিচিত। কৌতুকপ্রিয়, আড্ডাবাজ, জীবন-রসিক ও ভোজনপ্রিয় আমীরুল ইসলাম ঘুরেছেন পৃথিবীর প্রায় বিখ্যাত সব শহর। প্রিয় শখ বই পড়া, পুরনো বই ও চিত্রকলা সংগ্রহ, দাবা খেলা, রবীন্দ্র সঙ্গীত শোনা। ব্যক্তিগত জীবনে তিনি অবিবাহিত।   শিক্ষাজীবন   আমীরুল ইসলাম প্রাক প্রাথমিক পাঠ সম্পন্ন করেন নিজ বাড়িতে, বাবার কাছে। ১৯৭২ সালে পুরান ঢাকায় অবস্থিত ওয়েস্ট এন্ড হাই স্কুলে ভর্তি হন। এই স্কুল থেকেই নিম্ন মাধ্যমিক পরীক্ষা সম্পন্ন করে। এরপর ঢাকা কলেজ থেকে উচ্চ মাধ্যমিক শেষ করে বাংলা বিভাগে ভর্তি হন ঢাকা বিশ্ববিদ্যালয়ে।   কর্মজীবন   অধুনালুপ্ত দৈনিক বাংলার কিশোরদের পাতার বিভাগীয় সম্পাদক হিসাবে কর্মরত ছিলেন পাঁচ বছর। বিশ্ব সাহিত্য কেন্দ্র থেকে প্রকাশিত কিশোর পত্রিকা আসন্ন সম্পাদনা করেছেন দশ বছর। এরপর প্রতিষ্ঠাকালীন সময় থেকে যুক্ত আছেন চ্যানেল আইয়ের সাথে। বর্তমানে তিনি চ্যানেল আইয়ের জেনারেল ম্যানেজার (অনুষ্ঠান) হিসাবে কর্মরত।   সাহিত্য   আমীরুল ইসলাম বাংলাদেশের অন্যতম প্রধান সফল শিশু সাহিত্যিক। তাকে বলা হয় আধুনিক শিশু সাহিত্যের রূপকার। দীর্ঘ তিরিশ বছর ধরে লিখছেন  ছোটদের জন্য। রূপকথা তার প্রিয় বিষয়। তাই রূপকথা নিয়ে লিখেছেন নতুন নতুন বই। প্রতিটি লেখায় রয়েছে নতুনত্বের স্বাদ। পুরনো রূপকথা নতুন ঢংয়ে লেখার ক্ষেত্রে তার বিকল্প বাংলা সাহিত্যে আর একজনও নেই। তিনি সবচেয়ে বেশি খ্যাতি পেয়েছেন ছড়া লিখে। বিষয়বৈচিত্র্য ও সংখ্যা বিচারে বাংলা ছড়াসাহিত্যেও তার সমকক্ষ কেউ নাই।  ছড়া ছাড়াও তিনি লিখেছেন গল্প, উপন্যাস, নাটক, প্রবন্ধ। তার প্রথম বই খামখেয়ালী। বইটি যখন প্রকাশিত হয় তখন তার বয়স বিশ বছর। ওই বয়সেই তিনি বইটির জন্য অগ্রণী ব্যাংক-শিশু একাডেমী শিশুসাহিত্য পুরস্কার অর্জন করেন। তার আগে এতো অল্প বয়সে এই পুরস্কার আর কেউ পাননি।   পুরস্কার    বাংলা একাডেমী পুরস্কার, ২০০৬  সিকান্দার আবু জাফর সাহিত্য পুরস্কার, ১৯৮৪  নুরুল কাদের শিশুসাহিত্য পুরস্কার, ২০০৩  ছোটদের পত্রিকা পুরস্কার, ২০০৭  পদক্ষেপ পুরস্কার, ২০০৫  ছোটদের মেলা পুরস্কার, ২০০৯  ওয়েস্ট এন্ড হাইস্কুল পুনর্মিলনী সম্মাননা পুরস্কার, ২০১১  কবি শামসুর রাহমান সাহিত্য পুরস্কার, ২০১১  অন্নদা শঙ্কর সাহিত্য পুরস্কার, কলকাতা ২০১১  কবি হাবীবুর রহমান সাহিত্য পুরস্কার ২০১৪   উল্লেখযোগ্য রচনাবলী   উপন্যাস   অচিন জাদুকর (১৯৮৫)  আমাদের গোয়েন্দাগিরি (১৯৯২)  রুঝুমপুর (১৯৯২)  আশ্চর্য এক অ্যাডভেঞ্চার (১৯৯২)  ফানুসের দেশে অ্যাডভেঞ্চার (১৯৯৪)  পিচ্চি ভূতের বাহাদুরি (১৯৯৫)  একাত্তরের মিছিল (১৯৯৭)  মৌ ভালো থেক (১৯৯৮)   গল্প   আমি সাতটা (১৯৮৫)  এক যে ছিল (১৯৮৭)  দশটা দশ রকম (১৯৮৯)  সার্কাসের বাঘ (১৯৮৯)  ভূত এলা শহরে (১৯৯২)  অমি ওয়ান অমি টু (১৯৯২)  রোবট রহস্য (১৯৯২)  আমি মুক্তিযোদ্ধা হতে চাই (১৯৯৩)  লুথাদ্বীপের রহস্য (১৯৯৪)  শাদা ভূত কালো ভূত (১৯৯৬)       ছড়া   খামখেয়ালি (১৯৮৪)  যাচ্ছেতাই (১৯৮৭)  রাজাকারের ছড়া (১৯৮৯)  আমার ছড়া (১৯৯২)   আরও দেখুন   শিশুসাহিত্যিক- সুকুমার রায়  কবি- হাবীবুর রহমান   তথ্যসূত্র   বিষয়শ্রেণী:বাঙালি লেখক বিষয়শ্রেণী:১৯৬৪-এ জন্ম বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী
শ্রী ভারিন্দর সিংহ বাজওয়া শিরোমণি আকালী দল দলের একজন রাজনীতিবিদ এবং রাজ্যসভায় পাঞ্জাবের প্রতিনিধিত্ব করা ভারতীয় সাংসদ।   ক্যারিয়ার  ভারিন্দর ১৯৮০ সালে ভারতীয় জাতীয় কংগ্রেসের হয়ে তাঁর রাজনৈতিক জীবন শুরু করেছিলেন। তিনি ১৯৮০-এর দশকে যুব কংগ্রেস নেতা হিসাবে দায়িত্ব পালন করেছিলেন এবং ১৯৯৫ সালে হুশিয়ারপুরের সভাপতি নির্বাচিত হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাঞ্জাব, ভারতের রাজ্যসভা সদস্য বিষয়শ্রেণী:শিরোমণি অকালী দলের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাঞ্জাব, ভারতের ব্যক্তি বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
টেমপ্লেট ব্যক্তির মৃত্যু তারিখ ও তাঁর বয়স ফলাফল দিবে। জীবিত ব্যক্তির জন্য,  ব্যবহার করুন।  ব্যবহার  {{মৃত্যু তারিখ ও বয়স |মৃত্যুের বছর|মৃত্যুের মাস|মৃত্যুের দিন |জন্মের বছর|জন্মের মাস|জন্মের দিন |অতিরিক্ত পরামিতি}}  {{মৃত্যু তারিখ ও বয়স |বববব|মম|দদ |বববব|মম|দদ |অতিরিক্ত পরামিতি}}  টীকা  অ-গ্রেগরীয় তারিখের সঙ্গে ব্যবহার করবেন না কারণ ফলাফলে hCard লুকানো তারিখ মিথ্যা আসবে।  যখন শুধুমাত্র ব্যক্তির মৃত্যু ও/অথবা মৃত্যুর বছর জানা থাকবে, বা যদি গোপনীয়তার কারণে একজন ব্যক্তির মৃত্যু ও মৃত্যু পূর্ণ তারিখ দিতে না চান তাহলে, এর পরিবর্তে  ব্যবহার করুন।  ত্রুটি অনুসরণ ত্রুটিযুক্ত ব্যবহারগুলি :বিষয়শ্রেণী:বয়স ত্রুটি-এ খুঁজে পাওয়া যাবে।  উদাহরণ  {{মৃত্যু তারিখ ও বয়স|১৯৯৩|২|৪|১৯২১|৪|১২|df=yes}} যা ফলাফল দেয় ""  {{মৃত্যু তারিখ ও বয়স|১৯৯৩|২|৪|১৯২১|৪|১২|mf=yes}} যা ফলাফল দেয় ""  {{মৃত্যু তারিখ ও বয়স|১৯৯৩|২|৪|১৯২১|৪|১২}} যা ফলাফল দেয় ""  "মাস প্রথমে" (mf) বিকল্প প্রদর্শন করার জন্য mf (মাস প্রথমে) উদ্দীষ্ট তারিখের বিন্যাস ইঙ্গিত করে। উপযুক্ত পরামিতি হিসেবে "y" বা "yes" দেয়া উচিত। উদা: mf=y।  উদাহরণ  {{মৃত্যু তারিখ ও বয়স|১৯৯৩|২|২৪|mf=yes}} যা প্রদর্শন করে ""।  আরও দেখুন  টেমপ্লেটডাটা  বিষয়শ্রেণী:তারিখ গণিত টেমপ্লেট
আবশ্যকীয় নিবন্ধ হল এমন কিছু মৌলিক বিষয়ের তালিকা, উইকিপিডিয়াতে যেগুলো সম্পর্কিত উচ্চ মানের নিবন্ধ থাকা উচিত, সবচেয়ে ভালো হয় নির্বাচিত নিবন্ধ হলে। এটি উইকিপিডিয়ার আবশ্যকীয় নিবন্ধের তালিকা এবং এ থেকে আবশ্যকীয় এ নিবন্ধগুলোতে সংশ্লিষ্ট উইকিপিডিয়ার অগ্রগতি পর্যবেক্ষণ করা সম্ভব হয়।  এই পাতায় চতুর্থ স্তরের অতি গুরুত্বপূর্ণ প্রায় ১০,০০০টি নিবন্ধের একটি তালিকা তৈরি করা হয়েছে। এটি উইকিপিডিয়া:আবশ্যকীয় নিবন্ধ নিবন্ধটির একটি বর্ধিত সংস্করণ, যেখানে এরকম প্রথম ১০০০টি নিবন্ধের তালিকা আছে।   নিবন্ধের সংখ্যার আধিক্যের জন্য আবশ্যকীয় নিবন্ধের চতুর্থ স্তর তালিকাটিকে ১১টি উপতালিকাতে ভাগ করা হয়েছে। এই তালিকার ভুক্তিগুলির নির্বাচন, শ্রেণীকরণ, পরিবর্তন ও অপসারণ সংক্রান্ত যেকোন আলোচনা উইকিপিডিয়া আলোচনা:আবশ্যকীয় নিবন্ধ/স্তর/৪ এই আলাপ পাতায় করতে পারেন।  ২০২০ সালের ১৫ জুন অবধি এই তালিকাতে প্রায় ৯৮০১টি ভুক্তি অন্তর্ভুক্ত হয়েছে:  তালিকা নংবিভাগ১৫ জুন ২০২০অভীষ্ট ভুক্তিসংখ্যা১ব্যক্তি  ১,১৭৫ (-৮২৫)  ২,০০০২ইতিহাস  ২১৬ (-৪৩৪)  ৬৫০৩ভূগোল  ৬৫৪ (-৫৪৬)  ১,২০০৪শিল্পকলা  ২৪৯ (-৪১১)  ৬৫০৫দর্শন ও ধর্ম  ২১৪ (-২১১)  ৪২৫৬প্রাত্যহিক জীবন  ১৭৬ (-৩২৪)  ৫০০৭সমাজ এবং সামাজিক বিজ্ঞান  ৩০৭ (-৫৯৩)  ৯০০৮জীববিজ্ঞান ও স্বাস্থ্য বিজ্ঞান  ৬৪৪ (-৮৫৬)  ১,৫০০ ৮.১   স্বাস্থ্য, চিকিৎসা ও রোগব্যাধি  ১৩৫ (-১১৫)  ২৫০৯ভৌত বিজ্ঞানসমূহ  ৫৯১ (-৫৩৪)  ১,১২৫১০প্রযুক্তি  ৩৪৫ (-৪০৫)  ৭৫০১১গণিত  ১৮৬ (-১১৪)  ৩০০মোট৪,৮০২১০,০০০  আরও দেখুন  সমস্ত উপতালিকার জন্য নজরতালিকা: সংযুক্ত সাম্প্রতিক পরিবর্তন/উইকিপিডিয়া:আবশ্যকীয় নিবন্ধ/বর্ধিত  সংশ্লিষ্ট উইকিমিডিয়া প্রকল্প: 10,000 articles every Wikipedia should have.  *
মেলখুম ট্রেইল চট্টগ্রাম জেলার মীরসরাই উপজেলার জোরারগঞ্জ ইউনিয়নে অবস্থিত একটি গিরিপথ।   ইতিহাস  মেল একপ্রকার লতা, যা মাছের চেতনানাশক হিসাবে কাজ করে। স্থানীয়রা একসময় মাছ শিকারের জন্য কুমের পানিতে মেল লতার রস ছিটিয়ে দিত। রস ছিটানোর কিছুক্ষণ পর কুমের পানিতে থাকা মাছ (বিশেষ করে চিংড়ি) মরে ভেসে উঠত। এভাবে মাছ শিকার করতে করতে একসময় এই অঞ্চলের নাম হয়ে উঠে মেলকুম বা মেলখুম।   অবস্থান  মেলখুম ট্রেইল চট্টগ্রাম জেলার মীরসরাই উপজেলার জোরারগঞ্জ ইউনিয়নের সোনাপাহাড় এলাকায় অবস্থিত।   বর্ণনা  মেলখুমের প্রবেশপথের দুই পাশে প্রায় ১০০ থেকে ২০০ ফুট খাড়া উঁচু পাহাড় আড়াআড়িভাবে দাঁড়িয়ে আছে। পাহাড়ের মাঝখানে রয়েছে সরু পিচ্ছিলপথ। চলার পথটি খুব সরু হওয়ায় ভিতরে সূর্যের আলো প্রবেশ করতে পারে না। ফলে দিনের বেলায়ও কূপটি ঘন অন্ধকার হয়ে থাকে। এছাড়া, কূপের কিছু কিছু জায়গায় গভীরতা খুব বেশি হওয়ায় এটি ভয়ানক দেখায়।   কীভাবে যাবেন?  ঢাকা অথবা চট্টগ্রাম শহর থেকে বাস বা ট্রেনে করে সোনাপাহাড়ের নাহার এগ্রো আসতে হবে। সেখান থেকে পূর্বদিকের রাস্তা ধরে ৫ মিনিট হাঁটলে রেললাইন পাওয়া যাবে। রেললাইন পার হওয়ার পর মাটির রাস্তা ধরে ১৫-২০ মিনিট হাঁটলে একটি কালভার্ট দেখা যাবে। কালভার্টের ডানদিকে একটি পাথরবিহীন সরু ছড়া রয়েছে। ছড়া হতে উজানের দিকে ৪৫-৫০ মিনিট হাঁটলে মেলখুম ট্রেইল দেখা যাবে।   সতর্কতা  সাঁতার না জানলে ও শ্বাসকষ্ট বা ঠান্ডাজনিত সমস্যা থাকলে মেলখুমে না যাওয়া উচিত। কারণ খুমের পানি অনেক ঠান্ডা। এছাড়া, জায়গাটি মোবাইল নেটওয়ার্কের আওতাভুক্ত নয়।   নিষেধাজ্ঞা  ২০২৩ সালের ১৪ মার্চ ও ২৪ এপ্রিল মেলখুমে ঘুরতে এসে ১৩ জন পর্যটক আটকা পড়ে। পরে জোরারগঞ্জ থানা পুলিশ দীর্ঘ ৮ ঘণ্টা অভিযান চালিয়ে তাদেরকে উদ্ধার করে। জোরারগঞ্জ থানার ভারপ্রাপ্ত কর্মকর্তা জাহেদ হোসেন বলেন, "মেলকুম গিরিখাতটি দুর্গম এলাকায় হওয়ায় দিনের আলো কমে গেলেই পর্যটকেরা দিক ভুল করেন। অভিজ্ঞ গাইড ছাড়া এ স্থানে না যেতে পর্যটকদের অনুরোধ করা হচ্ছে। এ ধরনের ঘটনা রোধে বন বিভাগ ও উপজেলা প্রশাসনের সহায়তায় আমরা ব্যবস্থা গ্রহণ করবো।" এরই মধ্যে বনবিভাগ কর্তৃক মেলখুমের বিভিন্ন প্রবেশপথে সতর্কীকরণ বিজ্ঞপ্তি ও সাইনবোর্ড টাঙানো হয়েছে।   চিত্রশালা    আরও দেখুন   চালন্দা গিরিপথ   তথ্যসূত্র   বিষয়শ্রেণী:বাংলাদেশের পর্বত গিরিপথ বিষয়শ্রেণী:চট্টগ্রাম জেলার দর্শনীয় স্থান বিষয়শ্রেণী:মীরসরাই উপজেলার দর্শনীয় স্থান বিষয়শ্রেণী:মীরসরাই উপজেলা
থাম্ব|449x449পিক্সেল|কোপান, হন্ডুরাস থেকে শীলাফলক এন্, ১৮৩৯ সালে ফ্রেডেরিক ক্যাথারউড দ্বারা আঁকা, রাজা কা'ক য়িপ্য়াজ চ্যান কা'উঈল ("ধূম্র খোলক") চিত্রিত। থাম্ব|ফ্রেঞ্চ ৮ম পদাতিক রেজিমেন্টের শীলাফলক। ওয়াটারলু যুদ্ধক্ষেত্রে অবস্থিত অর্ধ ডজনেরও বেশি শীলাফলকের মধ্যে একটি। শীলাফলক (ইংরেজি:  ),Anglicized plural steles ( ); Greek plural stelai ( ), from Greek , stēlē. The Greek plural is written , stēlai, but this is only rarely encountered in English. বা স্টেলা (বহুবচন স্টেলাস, ল্যাটিন থেকে উদ্ভূত হয়), হলো পাথর বা কাঠের পট্ট, এটি সাধারণত চওড়ার চেয়ে বেশি লম্বা হয়, যা প্রাচীন বিশ্বে কীর্তিস্তম্ভ হিসাবে খাড়া করা হত। শীলাফলক-এর পৃষ্ঠে প্রায়শই পাঠ্য, অলঙ্করণ বা উভয়ই থাকে। এগুলি খোদাই করা, ত্রাণী খোদাই করা বা আঁকা হতে পারে।  শীলাফলক অনেক কারণে তৈরি হত। অন্ত্যেষ্টিক্রিয়া বা স্মারক উদ্দেশ্যে সমাধি শীলাফলক ব্যবহার করা হত। পাথরের পট্ট হিসাবে শীলাফলক প্রাচীন গ্রীক এবং রোমান সরকারী নোটিশ হিসাবে বা সীমানা বা সম্পত্তি চিহ্নিত করার জন্য সীমানা চিহ্নিতকারী হিসাবেও ব্যবহৃত হত। যুদ্ধের স্মারক হিসাবে মাঝে মাঝে শীলাফলক তৈরি করা হত। উদাহরণস্বরূপ, অন্যান্য স্মারকগুলির সাথে, ওয়াটারলু যুদ্ধের ময়দানে যুদ্ধে অংশগ্রহণকারীদের দ্বারা উল্লেখযোগ্য ক্রিয়াকলাপগুলির অবস্থানগুলিতে অর্ধ ডজনেরও বেশি শীলাফলক স্থাপন করা হয়েছে।Commons:Category:Battle of Waterloo steles;   ঐতিহ্যগত পশ্চিমা সমাধিফলকগুলিকে প্রযুক্তিগতভাবে প্রাচীন শীলাফলকের আধুনিক সমতুল্য হিসাবে বিবেচনা করা যেতে পারে, যদিও এই শব্দটি খুব কমই প্রয়োগ করা হয়। সমানভাবে, অ-পশ্চিমা সংস্কৃতিতে শীলাফলকের মতো সৃষ্টিগুলিকে অন্য পরিভাষায় বলা যেতে পারে, এবং "স্টেলে" এবং "স্টেল্যা" শব্দগুলি প্রত্নতাত্ত্বিক প্রেক্ষাপটে ইউরোপ, প্রাচীন নিকট প্রাচ্য এবং মিশর, চীন থেকে আসা বস্তুর ক্ষেত্রে সর্বাধিক ধারাবাহিকভাবে প্রয়োগ করা হয় এবং কখনও কখনও প্রাক-কোলোম্বীয় আমেরিকার জন্যও ব্যবহার করা হয়ে থাকে।Collon  টীকা   তথ্যসূত্র   বিষয়শ্রেণী:প্রস্তরফলক বিষয়শ্রেণী:পাথর বিষয়শ্রেণী:ধরন অনুযায়ী প্রত্নতাত্ত্বিক নিদর্শন বিষয়শ্রেণী:প্রাচীন মিশরীয় প্রস্তরফলক বিষয়শ্রেণী:পাথরের ভাস্কর্য
শ্রেষ্ঠ কুমার (জন্ম ১৯৮৮) একজন ভারতীয় টেলিভিশন অভিনেতা। তিনি সাওয়ারে সবকে স্বপ্নে সানির চরিত্রে অভিনয়ের জন্য পরিচিত।ইমাজিন টিভিতে প্রীতো। Shresth Kumar Profile - Photos, Wallpapers, Videos, News তিনি বর্তমানে স্টার ভারতে কাল ভৈরব রহস্যে নীরজের চরিত্রে অভিনয় করছেন।  তথ্যসূত্র  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দিল্লির অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:২১শ শতাব্দীর ভারতীয় অভিনেতা
এস এম মনিরুজ্জামান ওএসপি, এনডিসি, এনসিসি, পিএসসি বাংলাদেশ নৌবাহিনীর একজন দুই তারকা অ্যাডমিরাল এবং চট্টগ্রাম বন্দর কর্তৃপক্ষের বর্তমান চেয়ারম্যান। এর আগে তিনি বাংলাদেশ নৌ বহরের (COMBAN) কমান্ডার ছিলেন।  এখানে যোগদানের আগে তিনি বাংলাদেশ শিপিং কর্পোরেশনের ব্যবস্থাপনা পরিচালক হিসেবে দায়িত্ব পালন করছিলেন।    প্রাথমিক জীবন এবং শিক্ষা  মনিরুজ্জামান কুমিল্লা ক্যাডেট কলেজ থেকে উচ্চ মাধ্যমিকের সার্টিফিকেট সম্পন্ন করেন। পরে তিনি ১৯৮৮ সালে  বাংলাদেশ নৌবাহিনীতে অফিসার ক্যাডেট হিসেবে যোগদান করেন। দুই বছরের সামরিক প্রশিক্ষণের পর ১৯৯০ সালে তিনি নির্বাহী শাখায় কমিশন লাভ করেন।   সামরিক পেশা  মনিরুজ্জামান ২০১৭ থেকে ২০১৮ সাল পর্যন্ত চট্টগ্রাম নৌ অঞ্চল কমান্ডার থেকে চিফ স্টাফ অফিসার হিসেবে দায়িত্ব পালন  এর পরে, তিনি ২০২০ সালের জানুয়ারি পর্যন্ত অগ্রগামী কমান্ডার ফ্লোটিলা ওয়েস্ট হিসাবে দায়িত্ব পালন করেন  এরপর তিনি ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডের ব্যবস্থাপনা পরিচালক হিসেবে যোগদান করেন।  ২০২২ সালে, তিনি BSC-এর ব্যবস্থাপনা পরিচালক হিসাবে নিযুক্ত হন এবং ২০২৩ সালের জানুয়ারিতে রিয়ার অ্যাডমিরাল পদে উন্নীত না হওয়া পর্যন্ত সেখানে দায়িত্ব পালন করেন    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী অ্যাডমিরাল বিষয়শ্রেণী:বাংলাদেশ নৌবাহিনীর সদস্য বিষয়শ্রেণী:জীবিত ব্যক্তি
মাওলানা ইলিয়াস রহ. ও তাঁর দীনি দাওয়াত () তাবলিগ জামাতের প্রতিষ্ঠাতা মুহাম্মদ ইলিয়াস কান্ধলভিকে নিয়ে রচিত ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর একটি উর্দু জীবনী সাহিত্য। লেখক ১৯৪৫ সালে এটি রচনা করেন। আটটি অধ্যায়ে সমাপ্ত গ্রন্থটির প্রথম পর্বে মুহাম্মদ ইলিয়াস কান্ধলভির জীবনী, ত্যাগ, সাধনা, কর্মপদ্ধতি, তাবলিগ জামাতের সূচনা ও ক্রমবর্ধমান সম্প্রসারণ নিয়ে বিস্তারিত আলোচনা করা হয়েছে। দ্বিতীয় পর্বে তাবলিগ জামাতের কিছু আমল নিয়ে বিভিন্ন জনের নানা রকম সংশয়, এই জামাতের দার্শনিক ভিত্তি সম্পর্কে সুক্ষ্ম আলোচনা করা হয়েছে। গ্রন্থটির ভূমিকা লিখেছেন সুলাইমান নদভী ও মনজুর নোমানী।  আবুল হাসান আলী হাসানী নদভী দীর্ঘদিন মুহাম্মদ ইলিয়াস কান্ধলভির সান্নিধ্যে ছিলেন। তার সাথে অনেক দাওয়াতি সফর করেছেন, কান্ধলভির ত্যাগ ও সাধনা খুব কাছ থেকে পর্যবেক্ষণ করেছেন। তাবলিগ জামাতের সূচনা, প্রেক্ষাপট, আমল, নীতি ও তরিকা সম্পর্কে তিনি পূর্ণ জ্ঞাত ছিলেন। নদভীর এই রচনাটি ইসলামে দাওয়াত ও ইসলাহের গুরুত্ব ও প্রয়োজনীয়তা নিয়ে আলোচনা করে। নদভী তাবলিগ জামাতকে একটি "বিশ্বাস পুনরুজ্জীবন আন্দোলন" হিসেবে বিবেচনা করেছিলেন যা সচেতনভাবে রাজনৈতিক কার্যকলাপ পরিহার করে, সাম্প্রদায়িক বিবাদ এবং সংঘাত থেকে বিরত থাকে। এটি দরিদ্র ও নিম্ন-মধ্যবিত্ত মুসলমানদের মধ্যেও নিজেদের শিকড় গেড়েছে, একটি সত্যিকারের গণআন্দোলন হিসেবে আবির্ভূত হয়েছে, আল্লাহর প্রতি বিশ্বাসের সহজ বার্তা, মৌলিক ইসলামি আচার-অনুষ্ঠানের জ্ঞান এবং অনৈসলামিক রীতিনীতি পরিত্যাগ করে, নীরবে ইসলামের প্রতিশ্রুতি ছড়িয়ে দেওয়ার জন্য কাজ করে।   বিষয়বস্তু  এই রচনার প্রথম অধ্যায়ে মুহাম্মদ ইলিয়াস কান্ধলভির পরিবার, পরিবেশ, ব্যক্তিত্বের বিকাশ, তার প্রাথমিক শিক্ষা এবং শিক্ষা সমাপ্তির বিশদ বিবরণ রয়েছে।  দ্বিতীয় অধ্যায়ে নিজামুদ্দিন আউলিয়ার শহরে কান্ধলভির বসতি এবং সেখানে সর্বোত্তম উপায়ে তার শিক্ষাদানের বিষয়ে আলোচনা করা হয়েছে। এর তৃতীয় এবং চতুর্থ অধ্যায় কান্ধলভির সময় এবং মেওয়াতের জনগণকে পুনরুজ্জীবিত ও সংস্কারের লক্ষ্যে মেওয়াতে তাবলিগ আন্দোলনের সূচনার সময় মেওয়াতের জনগণের ধর্মীয় ও নৈতিক অবস্থার সাথে সম্পর্কিত। পঞ্চম অধ্যায়ে কান্ধলভির সময় মেওয়াতের বাইরে তাবলিগ আন্দোলনের দাওয়াহ কার্যক্রমের সম্প্রসারণ নিয়ে আলোচনা করা হয়েছে। ষষ্ঠ অধ্যায়ে কান্ধলভির শেষ সময় নিয়ে আলোচনা করা হয়েছে। সপ্তম অধ্যায়ে মাওলানা কান্ধলভির গুণাবলী এবং বিশিষ্ট বৈশিষ্ট্যের বিশদ বিবরণ রয়েছে। শেষ অধ্যায়ে তাবলিগ জামাতের আদর্শগত ভিত্তি, এর নীতিমালা এবং এর ধর্মীয় ও আদর্শিক ভিত্তি নিয়ে আলোচনা করা হয়েছে।   অনুবাদ  গ্রন্থটির ইংরেজি অনুবাদ করেছেন মুহাম্মদ আসিফ কিদওয়াই, যা প্রকাশ করেছে মজলিসে তাহকিকাত ওয়া নাশরিয়াতে ইসলাম। হজরতজী মাওলানা ইলিয়াস নামে গ্রন্থটির প্রথম পর্বের অনুবাদ করেন মুহিউদ্দীন খান। মাওলানা ইলিয়াস রহ. ও তাঁর দীনি দাওয়াত নামে ২০১৯ সালে গ্রন্থটির পূর্ণাঙ্গ করেন আবুল ফাতাহ কাসেমী।   আরও দেখুন   আবুল হাসান আলী হাসানী নদভীর গ্রন্থপঞ্জি  তথ্যসূত্র    বহিঃসংযোগ   মাওলানা ইলিয়াস রহ. ও তাঁর দীনি দাওয়াত–এর ইংরেজি সংস্করণ  মাওলানা ইলিয়াস রহ. ও তাঁর দীনি দাওয়াত–এর উর্দু সংস্করণ  মাওলানা ইলিয়াস রহ. ও তাঁর দীনি দাওয়াত–এর বাংলা সংস্করণ  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:১৯৪৫-এর বই বিষয়শ্রেণী:আবুল হাসান আলী হাসানী নদভীর বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:ইলিয়াস কান্ধলভি বিষয়শ্রেণী:জীবনীগ্রন্থ বিষয়শ্রেণী:দেওবন্দি ব্যক্তির জীবনীগ্রন্থ
ইতজাক শামির (,  ; জন্ম ইতজাক ইয়েজারনিটস্কি ; ২২ অক্টোবর, ১৯১৫ - ৩০ জুন, ২০১২) ছিলেন একজন ইসরায়েলি রাজনীতিবিদ, যিনি ইসরায়েলের প্রধানমন্ত্রী হিসেবে দায়িত্ব পালন করে, দুই মেয়াদে (১৯৮৩–১৯৮৪, ১৯৮৬–১৯৯২)।  ইসরায়েল রাষ্ট্র প্রতিষ্ঠার আগে, শামির জায়নবাদী জঙ্গি গোষ্ঠী লেহির নেতা ছিলেন, যা স্টার্ন গ্যাং নামেও পরিচিত।  ইতজাক শামির যুদ্ধের মধ্যে পোল্যান্ডে বেড়ে ওঠেন। শামির সংশোধনবাদী জায়নবাদী জে'ভ জাবোটিনস্কির হাতজোহর রাজনৈতিক দলের আধাসামরিক শাখা বেতারে যোগ দেন। ১৯৩৫ সালে, শামির বিয়ালিস্টক থেকে ব্রিটিশ প্যালেস্টাইনে চলে আসেন, যেখানে তিনি একজন হিসাবরক্ষকের অফিসে কাজ শুরু করেন। শামির মেনাখেম বেগিনের নেতৃত্বে সংশোধনবাদী জায়নবাদী ইরগুন আধাসামরিক গোষ্ঠীতে যোগ দেন। দ্বিতীয় বিশ্বযুদ্ধের সময় ব্রিটিশ সাম্রাজ্যের বিরুদ্ধে অক্ষশক্তিকে সমর্থন করা উচিত কিনা এই প্রশ্নে ইরগুন বিভক্ত হয়ে পড়ে। আব্রাহাম স্টার্ন এবং শামির ফ্যাসিস্ট ইতালি এবং নাৎসি জার্মানির সাথে জোট গড়ে তোলেন এবং বিচ্ছিন্ন মিলিশিয়া গোষ্ঠী লেহি গঠন করেন। লেহি অক্ষশক্তিকে সমর্থন করার জন্য রাজি করাতে পারেননি। ১৯৪২ সালে স্টার্নের হত্যার পর শামির লেহির নেতৃত্ব দেন। ১৯৪৪ সালে শামির লেহির সদস্য শুলামিত লেভিকে বিয়ে করেন। ১৯৪৮ সালের ফিলিস্তিন যুদ্ধের সময়, লেহি এবং ইরগুন দেইর ইয়াসিনে ১০০ জনেরও বেশি ফিলিস্তিনিকে হত্যা করেছেন।   তথ্যসূত্র    গ্রন্থপঞ্জি                              বহিঃসংযোগ           বিষয়শ্রেণী:১৯১৫-এ জন্ম বিষয়শ্রেণী:২০১২-এ মৃত্যু বিষয়শ্রেণী:পঞ্চম আলিয়াহর অভিবাসী বিষয়শ্রেণী:ইসরায়েলের স্বরাষ্ট্রমন্ত্রী বিষয়শ্রেণী:ইসরায়েলের পররাষ্ট্রমন্ত্রী বিষয়শ্রেণী:ইসরায়েলের অর্থমন্ত্রী বিষয়শ্রেণী:ইসরায়েলের পরিবেশমন্ত্রী বিষয়শ্রেণী:ইসরায়েলের প্রধানমন্ত্রী বিষয়শ্রেণী:নেসেটের স্পিকার বিষয়শ্রেণী:নেসেটের সদস্য ১৯৯২-১৯৯৬ বিষয়শ্রেণী:নেসেটের সদস্য ১৯৮৮-১৯৯২ বিষয়শ্রেণী:নেসেটের সদস্য ১৯৮৪-১৯৮৮ বিষয়শ্রেণী:নেসেটের সদস্য ১৯৮১-১৯৮৪ বিষয়শ্রেণী:নেসেটের সদস্য ১৯৭৭-১৯৮১ বিষয়শ্রেণী:নেসেটের সদস্য ১৯৭৪-১৯৭৭ বিষয়শ্রেণী:বিরোধী দলের নেতা (ইসরায়েল) বিষয়শ্রেণী:লিকুদের নেতা বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:বেলারুশীয়-ইহুদি বংশোদ্ভূত ইসরায়েলি ব্যক্তি বিষয়শ্রেণী:ইসরায়েলি বেসামরিক কর্মচারী বিষয়শ্রেণী:ইরগুন সদস্য বিষয়শ্রেণী:হেরাতের রাজনীতিবিদ বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনে পোলিশ অভিবাসী বিষয়শ্রেণী:বেলারুশীয় ইহুদি বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:২০শ শতাব্দীর ইসরায়েলের প্রধানমন্ত্রী
কেংড়াছড়ি বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।   আয়তন  কেংড়াছড়ি ইউনিয়নের আয়তন ২৫,৬০০ একর (১০৩.৬০ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৫,৮৯৭জন। এর মধ্যে ৪,৫১৪জন বৌদ্ধ, ১,৩৭২জন মুসলিম, ১০জন হিন্দু, ১জন খ্রিস্টান ।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  বিলাইছড়ি উপজেলার উত্তর-পশ্চিমাংশে কেংড়াছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বিলাইছড়ি ইউনিয়ন; পূর্বে জুরাছড়ি উপজেলার মৈদং ইউনিয়ন; উত্তরে রাঙ্গামাটি সদর উপজেলার বালুখালী ইউনিয়ন এবং পশ্চিমে কাপ্তাই হ্রদ, রাঙ্গামাটি সদর উপজেলার জীবতলী ইউনিয়ন ও কাপ্তাই উপজেলার কাপ্তাই ইউনিয়ন অবস্থিত।   প্রশাসনিক কাঠামো  কেংড়াছড়ি ইউনিয়ন বিলাইছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:  কেরনছড়ি  কেংড়াছড়ি  কৌশল্যাঘোনা  নাড়াইছড়ি  বাঙ্গালকাটা  বেগেনাছড়ি  মেরাংছড়া  হিজাছড়ি  ঢেবাছড়ি  পরীহলা মোন   শিক্ষা ব্যবস্থা  কেংড়াছড়ি ইউনিয়নের সাক্ষরতার হার ৩৫.৩১%। এ ইউনিয়নে ১টি নিম্ন মাধ্যমিক বিদ্যালয়  ১০টি প্রাথমিক বিদ্যালয় এবং ১টি ইবতেদায়ী মাদ্রাসা রয়েছে।   শিক্ষা প্রতিষ্ঠান  নিম্ন মাধ্যমিক বিদ্যালয়  কেংড়াছড়ি নিম্ন মাধ্যমিক বিদ্যালয়  প্রাথমিক বিদ্যালয়  কেরনছড়ি সরকারি প্রাথমিক বিদ্যালয়  কেংড়াছড়ি জোন সরকারি প্রাথমিক বিদ্যালয়  কেংড়াছড়ি সরকারি প্রাথমিক বিদ্যালয়  কৌশল্যাঘোনা সরকারি প্রাথমিক বিদ্যালয়  নাড়াইছড়ি সরকারি প্রাথমিক বিদ্যালয়  বাঙ্গালকাটা সরকারি প্রাথমিক বিদ্যালয়  বেগেনাছড়ি সরকারি প্রাথমিক বিদ্যালয়  মেরাংছড়া সরকারি প্রাথমিক বিদ্যালয়  শহীদ হাবিব সরকারি প্রাথমিক বিদ্যালয়  হিজাছড়ি ঢেবাছড়ি সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41410&union=02  মাদ্রাসা  পূর্ব কেংড়াছড়ি পুনর্বাসন জোন আল মাহমুদীয়া এবতেদায়ী মাদ্রাসা   যোগাযোগ ব্যবস্থা  কেংড়াছড়ি ইউনিয়নে যোগাযোগের একমাত্র মাধ্যম ইঞ্জিন চালিত নৌকা।   খাল ও নদী  কেংড়াছড়ি ইউনিয়নের পশ্চিমে ও দক্ষিণে রয়েছে কাপ্তাই হ্রদ। এছাড়া রয়েছে নাড়াইছড়ি খাল, বাঙ্গালকাটা খাল, হিজাছড়ি খাল এবং কেংড়াছড়ি খাল।   হাট-বাজার  কেংড়াছড়ি ইউনিয়নের প্রধান হাট-বাজার হল কেংড়াছড়ি বাজার।   দর্শনীয় স্থান   কাপ্তাই হ্রদ   জনপ্রতিনিধি   বর্তমান চেয়ারম্যান: অমর জীব চাকমা   আরও দেখুন   বিলাইছড়ি উপজেলা  বিলাইছড়ি থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:বিলাইছড়ি উপজেলার ইউনিয়ন
স্পর্শ খানচন্দানি একজন ভারতীয় চলচ্চিত্র এবং টেলিভিশন জগতের অভিনেত্রী। তিনি কালারস টিভি সফল এবং দীর্ঘমেয়াদী ধারাবাহিক উত্তরণে ইচ্ছা চরিত্রের ছোটবেলার ভূমিকায় অভিনয় করেছিলেন। তিনি ধারাবাহিকটিতে তার অভিনয়ের জন্য খ্যাতি এবং সমালোচকদের প্রশংসা অর্জন করেন।     অভিনয় জীবন  ছোটবেলা থেকে স্পর্শ খানচন্দানি অভিনয় জগতের সাথে যুক্ত। শিশুশিল্পী হিসাবে তিনি বহু টিভি ধারাবাহিকে অভিনয় করেছিলেন। টিভি ধারাবাহিকে তিনি একজন জনপ্রিয় মুখ। শিশুশিল্পী হিসাবে কালারস টিভি সফল এবং দীর্ঘমেয়াদী ধারাবাহিক উত্তরণে  ছোট ইচ্ছার চরিত্রে অভিনয়ের মাধ্যমে তিনি বিপুল খ্যাতি অর্জন করেছিলেন। এছাড়াও তিনি আরো অনেক টিভি ধারাবাহিকে গুরুত্বপূর্ণ চরিত্রে অভিনয় করেছেন যাদের মধ্যে উল্লেখযোগ্য, দিল মিল গয়ে,গুলাল, পরবরিশ-কুছ খটতি কুছ মিঠি, বিক্রম বেতাল কি রহস্য গাথা ইত্যাদি।    স্পর্শ জারা নাচকে দিখা  নামক রিয়েলিটি শো-তে অংশগ্রহণ করেছিলেন প্রতিযোগী হিসাবে।   অভিনেত্রী লুসি লিউ পরিচালিত মীনা: হাফ দ্য স্কাই নামে একটি হলিউড ছবিতে স্পর্শ খানচন্দানিকে অভিনয় করতে দেখা গেছে।  খানচন্দানি ২০১০ সালে ইন্ডিয়ান টেলিভিশন একাডেমি কর্তৃক প্রদত্ত ইয়ং অ্যাচিভার্স অ্যাওয়ার্ড জিআরএইট  -এর বিজেতা।  তিনি কন্ঠশিল্পী হিসাবেও কাজ করেছেন। ২০১৪ সাল সোফিয়া দ্য ফার্স্ট অ্যানিমেটেড চলচ্চিত্রের হিন্দি ভাষান্তরে তিনি "প্রিন্সেস সোফিয়া" চরিত্রে কণ্ঠ দিয়েছেন।[ তথ্যসূত্র প্রয়োজন ] তিনি হিচকি ছবিতে অরু চরিত্রে অভিনয় করেছেন।   টেলিভিশন   বছর শো ভূমিকা চ্যানেল ২০০৮ উত্তরণ ইচ্ছা রঙ ২০০৭ দিল মিল গয়ে সুইটি স্টার ওয়ান ২০১০ জারা নাচকে দিখা নিজেই স্টার প্লাস ২০১১ গুলাল তাল্লি  স্টার প্লাস ২০১১–২০১৩ পরবরিশ – কুছ খট্টি কুছ মিঠি শিশু রাশি আহুজা সনি এন্টারটেইনমেন্ট টেলিভিশন ২০০৯; ২০১৪; ২০২৪–বর্তমান সিআইডি শ্রেয়া ২০১৮ বিক্রম বেতাল কি রহস্য গাথা প্রেট পারি &টিভি   সিনেমা  বছর শিরোনাম ভূমিকা মন্তব্য ২০১৪ মীনা তরুণী মীনা হাসিনা দ্য প্রিন্সেস টেলস  ২০১৮ হিচকি ওরু ২০১৩ শিবালিকা টিয়া   কন্ঠশিল্পী  বছর সিনেমা ভূমিকা মন্তব্য ২০১২–বর্তমান সোফিয়া দ্য ফার্স্ট রাজকুমারী সোফিয়া ডিজনি জুনিয়র   তথ্যসূত্র   বিষয়শ্রেণী:২০০০-এ জন্ম বিষয়শ্রেণী:ভারতীয় শিশু অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি